UPDATE 14:10 - Promovabilitate de 59,25 la sută înainte de contestaţii

Promovabilitatea la bacalaureatul din acest an pe ţară este de 59,25% înainte de soluţionarea contestaţiilor, cu peste patru procente mai mare decât anul trecut (54,4%), cel mai ridicat nivel de promovare fiind în judeţul Brăila (77,82%), iar cel mai scăzut în Ilfov (27,93%).

Ministerul Educaţiei Naţionale a centralizat luni rezultatele examenului de Bacalaureat, sesiunea iunie - iulie 2014.

În această sesiune, au promovat 59,25% dintre absolvenţii de clasa a XII-a, cu peste 4 la sută mai mulţi decât în sesiunea iunie - iulie 2013, înainte de soluţionarea contestaţiilor.

Procentul de promovare pentru promoţia curentă, 2013 - 2014, este de 67,61%, cu 4,5% mai mult faţă de 2013, când era 63,1%.

În rândul celor promovaţi, cele mai multe medii au fost înregistrate pe segmentul 8 - 8.99, şi anume 25.423. La nivelul ţării, au fost înregistrate 104 medii de 10.

Cel mai ridicat nivel de promovare s-a înregistrat în judeţele Brăila - 77,82%, Cluj - 73,91% - şi Iaşi - 73,67%. Cel mai scăzut nivel de promovare s-a înregistrat în Ilfov - 27,93%, judeţul Giurgiu - 38,14% şi judeţul Teleorman - 44,10%.

Pe discipline, situaţia arată astfel: la proba scrisă de Limba şi literatura română - din totalul celor 137.182 de absolvenţi, 108.234 (78,90%) au luat medii peste 5, la Limba şi literatura maternă - din totalul celor 6.658 de absolvenţi, 6.285 (94,40%) au luat medii peste 5, la proba scrisă obligatorie a profilului - din cei 137.677 de absolvenţi, 107.003 (77,72%) au luat medii peste 5, iar la proba scrisă la alegere a profilului şi specializării - din cei 138.161 de absolvenţi, 111.005 (80,34%) au luat medii peste 5.

Din totalul celor 161.682 de absolvenţi înscrişi pentru examene, s-au prezentat 151.294, iar alţi 10.388 au absentat. Dintre cei 151.294 de absolvenţi prezenţi, 122.590 aparţin promoţiei curente, iar 28.704, promoţiilor anterioare.

Din totalul celor prezenţi, 275 de absolvenţi au fost eliminaţi din examene, pentru fraudă sau tentativă de fraudă.

Astfel, din totalul absolvenţilor de clasa a XII-a din promoţia curentă, înmatriculaţi în unităţile de învăţământ la începutul anului şcolar 2013 – 2014, 73 la sută au participat la examenul de Bacalaureat, sesiunea iunie - iulie 2014, cu două procente mai mult decât în sesiunea iunie - iulie a Bacalaureatului 2013.

Media minimă de promovare, pe disciplină, este 5, iar media finală, totală, a tuturor disciplinelor, necesară pentru promovarea bacalaureatului, este minim 6. Procentul de promovare s-a calculat din totalul celor 151.294 de absolvenţi prezenţi la examen, incluzându-i în acest total şi pe cei 275 de absolvenţi eliminaţi.

UPDATE 10:50 - Promovabilitatea în Capitală la examenul de bacalaureat este de 56,23% înaintea contestaţiilor, mai mare cu 0,83% faţă de 2013.

"Procentul de promovabilitate în cadrul Examenului de Bacalaureat în municipiul Bucureşti, sesiunea iunie - iulie 2014, înainte de contestaţii, este de 56,23%", a anunţat luni Inspectoratul Şcolar al Municipiului Bucureşti.

UPDATE 20:00 Edu.ro a publicat rezultatele parţiale la BACALAUREAT, în unele judeţe

Edu.ro a publicat, în cursul serii de duminică, primele rezultate parţiale la BACALAUREAT 2014, pentru prima sesiune a examenului. La ora 20.00, rezultatele parţiale puteau fi vizualizate doar pentru câteva judeţe.

Rezultatele la BACALAUREAT 2014 sunt afişate luni. Aproximativ 40% dintre candidaţi nu au promovat

Rezultatele la prima sesiune a examenului de BACALAUREAT sunt afişate luni, aproximativ 40 la sută dintre cei aproape 150.000 de absolvenţi care s-au prezentat la probele scrise nereuşind să obţină media 6 de promovare.

Promovabilitate 59,22% după centralizarea a 99,88% din date, cu 3% mai mult faţă de 2013

Promovabilitatea la examenul de BACALAUREAT, sesiunea iunie-iulie 2014, înaintea contestaţiilor, este de 59,22%, după centralizarea a 99,88% din date, cu 3% mai mult faţă de situaţia înregistrată anul trecut, a anunţat duminică Ministerul Educaţiei.

Examenul de BACALAUREAT 2014 a fost susţinut la aceleaşi probe ca şi în anii precedenţi.

Pe 7 iulie se vor afişa REZULTATE BACALAUREAT 2014 (până la ora 12.00) şi va avea loc depunerea contestaţiilor (între orele 12.00 şi 16.00); în 8-10 iulie vor fi soluţionate contestaţiile.

Mediafax.ro va publica REZULTATE BAC 2014 imediat ce acestea vor fi disponibile pe edu.ro.

Pe 11 iulie vor fi afişate REZULTATELE FINALE BACALAUREAT la prima sesiune a examenului.

REZULTATE BACALAUREAT 2014 Alba

REZULTATE BACALAUREAT 2014 Arad

REZULTATE BACALAUREAT 2014 Argeş

REZULTATE BACALAUREAT 2014 Bacău

REZULTATE BACALAUREAT 2014 Bihor

REZULTATE BACALAUREAT 2014 Bistriţa-Năsăud

REZULTATE BACALAUREAT 2014 Botoşani

REZULTATE BACALAUREAT 2014 Braşov

REZULTATE BACALAUREAT 2014 Brăila

REZULTATE BACALAUREAT 2014 Bucureşti

REZULTATE BACALAUREAT 2014 Buzău

REZULTATE BACALAUREAT 2014 Caraş Severin

REZULTATE BACALAUREAT 2014 Călăraşi

REZULTATE BACALAUREAT 2014 Cluj

REZULTATE BACALAUREAT 2014 Constanţa

REZULTATE BACALAUREAT 2014 Covasna

REZULTATE BACALAUREAT 2014 Dâmboviţa

REZULTATE BACALAUREAT 2014 Dolj

REZULTATE BACALAUREAT 2014 Galaţi

REZULTATE BACALAUREAT 2014 Giurgiu

REZULTATE BACALAUREAT 2014 Gorj

REZULTATE BACALAUREAT 2014 Harghita

REZULTATE BACALAUREAT 2014 Hunedoara

REZULTATE BACALAUREAT 2014 Ialomiţa

REZULTATE BACALAUREAT 2014 Iaşi

REZULTATE BACALAUREAT 2014 Ilfov

REZULTATE BACALAUREAT 2014 Maramureş

REZULTATE BACALAUREAT 2014 Mehedinţi

REZULTATE BACALAUREAT 2014 Mureş

REZULTATE BACALAUREAT 2014 Neamţ

REZULTATE BACALAUREAT 2014 Olt

REZULTATE BACALAUREAT 2014 Prahova

REZULTATE BACALAUREAT 2014 Satu Mare

REZULTATE BACALAUREAT 2014 Sălaj

REZULTATE BACALAUREAT 2014 Sibiu

REZULTATE BACALAUREAT 2014 Suceava

REZULTATE BACALAUREAT 2014 Teleorman

REZULTATE BACALAUREAT 2014 Timiş

REZULTATE BACALAUREAT 2014 Tulcea

REZULTATE BACALAUREAT 2014 Vâlcea

REZULTATE BACALAUREAT 2014 Vaslui

REZULTATE BACALAUREAT 2014 Vrancea

A doua sesiune a examenului de bacalaureat din 2014 va avea loc în perioada 18-29 august, în 4 septembrie fiind programată afişarea rezultatelor finale.

Promovabilitatea examenului de bacalaureat din 2013

Promovabilitatea în prima sesiune a examenului de bacalaureat din 2013 a fost de 55,4% înaintea contestaţiilor şi de 56,4% după soluţionarea acestora. În prima sesiune au promovat examenul 99.056 de candidaţi. Medii de trecere au obţinut 63,1 la sută, respectiv 87.197 de candidaţi din promoţia 2012 - 2013, şi 31,7 la sută, respectiv 11.859, din promoţiile anterioare.

Pentru filiera teoretică, procentul de promovare a fost de 83,62 la sută, pentru filiera vocaţională - 72,96 la sută, iar pentru cea tehnologică - 37,32 la sută.

În prima sesiune a bacalaureatului s-au înscris 188.842 de candidaţi şi s-au prezentat 175.513, dintre care 320 au fost eliminaţi pentru fraudă sau tentativă de fraudă.

Prima sesiune a bacalaureatului din 2013 a fost marcată de anchete privind suspiciuni de fraudă, care au avut în centru situaţia de la Liceul "Dimitrie Bolintineanu" din Capitală. În ancheta legată de bacalaureatul de la Liceul "Bolintineanu", directoarea liceului a fost demisă şi ulterior trimisă în judecată, comisia de examen a şcolii a fost schimbată, iar profesorii supraveghetori şi zeci de elevi au fost audiaţi.

Peste zece anchete privind cazuri de fraudă la bacalaureatul din 2013 au fost declanşate în Bucureşti, Constanţa, Sibiu, Mehedinţi şi Timiş.